Merikanni tänav
‹ Kaart ajutiselt peidetud (?) › Merikanni tänav on tänav Tallinnas Pirita linnaosas Lepiku asumis. Merikanni tänav on Sompa teelt algav umbes 100 meetrit pikk umbtänav, mis on rajatud endise Lepiku küla Kriibi (Abo) talu maadele. Merikanni tänav on saanud nime 11. septembril 2013 roosa merikanni järgi. Merikanni tänava kahel kinnistul on leitud roosa merikanni (III kategooria kaitsealune liik) kasvukoht. 2015. aasta alguse seisuga on Merikanni tänav pinnastee.